ΠΕΡΙΕΧΟΜΕΝΑ
ΑΠΟΦΑΣΕΙΣ
Συμπλήρωση της υπ’  αρ. 79656/11.09.2023
(Β’  5547) απόφασης του Γραμματέα της Αποκεντρωμένης Διοίκησης Πελοποννήσου Δυτικής
Ελλάδας και Ιονίου, περί καθορισμού ωραρίου
εργασίας των υπηρεσιών του Δήμου Πατρέων σε
12ωρη και 24ωρη βάση - Εξαίρεση από την εφαρμογή της πενθήμερης εργασίας.
Έκδοση τοπικής κανονιστικής απόφασης για την
μονοδρόμηση του παράδρομου Λ. Βουλιαγμένης από την Λ. Ιασωνίδου προς και έως την οδό
Παπαφλέσσα, σύμφωνα με την υπ’ αρ. 171/2023
απόφαση του Δημοτικού Συμβουλίου του Δήμου
Ελληνικού - Αργυρούπολης.
Περαίωση της διαδικασίας κτηματογράφησης  Καταχώριση των πρώτων εγγραφών στα κτη-
ματολογικά βιβλία  - Ορισμός της ημερομηνίας
για την έναρξη ισχύος του Κτηματολογίου στην
Περιφερειακή Ενότητα Πέλλας της Περιφέρειας
Κεντρικής Μακεδονίας και ειδικότερα στο Δήμο
Πέλλας: Τοπικές Κοινότητες Αθύρων και Ραχώνας
της Δημοτικής Ενότητας Πέλλας.
ΑΠΟΦΑΣΕΙΣ
Αριθμ. 27786
(1)
Συμπλήρωση της υπ’  αρ. 79656/11.09.2023
(Β’ 5547) απόφασης του Γραμματέα της Αποκεντρωμένης Διοίκησης Πελοποννήσου Δυτικής
Ελλάδας και Ιονίου, περί καθορισμού ωραρίου
εργασίας των υπηρεσιών του Δήμου Πατρέων
σε 12ωρη και 24ωρη βάση - Εξαίρεση από την
εφαρμογή της πενθήμερης εργασίας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 36 παρ. 3 και 6 του Κώδικα Κατάστασης Δημοτικών και Κοινοτικών Υπαλλήλων
(ν. 3584/2007, Α’ 143).
2. Τις διατάξεις του άρθρου 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87) και του
άρθρου 8 παρ. Α4ββ του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Πατρέων
Ελλάδας και Ιονίου» (Α’ 232).
3. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), το οποίο διατηρήθηκε σε ισχύ με
την περ. 22 του άρθρου 119 του ν. 4622/2019 (Α’ 133).
4. Τις διατάξεις των άρθρων 63 και 64 του
ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ) 2019/788 του Ευρωπαϊκού
Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού Κανονισμού (ΕΕ) 2019/1799 της Επιτροπής για τη
θέσπιση τεχνικών προδιαγραφών για τα επιμέρους
επιγραμμικά συστήματα συγκέντρωσης - Διατάξεις
σχετικές με την εκλογική διαδικασία και τον έλεγχο
εσόδων και δαπανών κομμάτων, συνασπισμών και
υποψηφίων βουλευτών και αιρετών - Λοιπές επείγουσες διατάξεις» (Α’ 136).
5. Την υπ’ αρ. 86782/19-12-2022 (Υ.Ο.Ο.Δ. 1183) υπουργική απόφαση, περί διορισμού του μετακλητού Γραμμα-
τέα Αποκεντρωμένης Διοίκησης Πελοποννήσου, Δυτικής
Ελλάδος και Ιονίου.
6. Την υπ’ αρ. 79656/11.09.2023 (Β’ 5547) απόφαση
του Γραμματέα της Αποκεντρωμένης Διοίκησης Πελοποννήσου Δυτικής Ελλάδας και Ιονίου, περί καθορισμού
ωραρίου εργασίας σε οργανικές μονάδες του Δήμου Πατρέων σε 12ωρη και 24ωρη βάση - Εξαίρεση από την
εφαρμογή της πενθήμερης εργασίας, όπως συμπληρώθηκε με τις υπ’ αρ. 84842/26.09.2023 (Β’ 5742) και
107743/01.12.2023 (Β’ 7095) αποφάσεις.
7. Την υπ’ αρ. 101/06.03.2024 απόφαση του Δημοτικού Συμβουλίου του Δήμου Πατρέων, αναφορικά με
τη συμπλήρωση απόφασης περί καθορισμού ωραρίου
εργασίας σε οργανικές μονάδες του Δήμου Πατρέων σε
12ωρη και 24ωρη βάση - Εξαίρεση από την εφαρμογή
της πενθήμερης εργασίας.
8. Την υπ’ αρ. 2020/21.02.2024 βεβαίωση των Οικονομικών Υπηρεσιών του Δήμου Πατρέων.
9. Το γεγονός ότι, λόγω μετάταξης υπαλλήλου σε
ανώτερη κατηγορία και απόσπασης υπαλλήλου από
άλλο φορέα, καθιστούν αναγκαία την συμπλήρωση της
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2046
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2046/05.04.2024
υπ’ αρ. 79656/11.09.2023 (Β’ 5547) απόφασης, αποφασίζουμε:
Εγκρίνουμε την υπ’ αρ. 101/06.03.2024 απόφαση του
Δημοτικού Συμβουλίου του Δήμου Πατρέων και συμπληρώνουμε την υπ’ αρ. 79656/11.09.2023 (Β’ 5547)
απόφαση του Γραμματέα της Αποκεντρωμένης Διοίκησης Πελοποννήσου Δυτικής Ελλάδας και Ιονίου περί
καθορισμού ωραρίου εργασίας σε οργανικές μονάδες
του Δήμου Πατρέων σε 12ωρη και 24ωρη βάση - Εξαίρεση από την εφαρμογή της πενθήμερης εργασίας, ως
προς το προσωπικό του Τμήματος Κίνησης Οχημάτων
της Διεύθυνσης Διαχείρισης Αστικών Απορριμμάτων,
Ανακύκλωσης και Μηχανολογικού Εξοπλισμού που θα
συμμετάσχει στη ρύθμιση ανά σχέση εργασίας, κατηγορία, κλάδο και ειδικότητα με την πρόβλεψη ως εξής:
Επιπλέον προσωπικό στο Τμήμα Κίνησης Οχημάτων
Προσωπικού δημοσίου δικαίου
ΑΡΙΘΜΟΣ ΥΠΑΛΛΗΛΩΝ
ΚΑΤΗΓΟΡΙΑ
ΕΚΠΑΙΔΕΥΣΗΣ
ΠΕ
ΚΛΑΔΟΣ
ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΕΙΔΙΚΟΤΗΤΑ
ΔΙΟΙΚΗΤΙΚΟΥ ΟΙΚΟΝΟΜΙΚΟΥ
Αποσπασμένο προσωπικό δημοσίου δικαίου από άλλο
φορέα (ΟΤΑ)
ΑΡΙΘΜΟΣ ΥΠΑΛΛΗΛΩΝ
ΚΑΤΗΓΟΡΙΑ
ΕΚΠΑΙΔΕΥΣΗΣ
ΔΕ
ΚΛΑΔΟΣ
ΤΕΧΝΙΚΟΥ
ΕΙΔΙΚΟΤΗΤΑ
ΔΕ ΥΔΡΑΥΛΙΚΩΝ
Σύμφωνα με την υπ’ αρ. 2020/21.02.2024 βεβαίωση
της οικονομικής υπηρεσίας του Δήμου Πατρέων, από
την παρούσα απόφαση δύναται να προκληθεί δαπάνη
στο προϋπολογισμό του Δήμου Πατρέων από την απασχόληση του ανωτέρω προσωπικού της Διεύθυνσης
Διαχείρισης Αστικών Απορριμμάτων, Ανακύκλωσης και
Μηχανολογικού Εξοπλισμού κατά τη νύχτα, τις Κυριακές
και τις αργίες το ύψος της οποίας υπολογίζεται για το
χρονικό διάστημα έως 31.12.2024 στο ποσό 4.500,00
ευρώ και θα βαρύνει για το μόνιμο προσωπικό τον ΚΑΕ
20-6012.00100.
Σε ετήσια βάση δύναται να προκληθεί δαπάνη στον προϋπολογισμό του Δήμου Πατρέων στο ποσό των 5.400,00
ευρώ, για την κάλυψη της οποίας θα προβλεφθούν πιστώσεις για τα επόμενα έτη στον ΚΑΕ 20-6012.00100 στους
προϋπολογισμούς του Δήμου Πατρέων.
Κατά τα λοιπά ισχύει η υπ’ αρ. 79656/11.09.2023
(Β’ 5547) απόφαση του Γραμματέα της Αποκεντρωμένης Διοίκησης Πελοποννήσου Δυτικής Ελλάδας
και Ιονίου, όπως έχει συμπληρωθεί με τις υπ’  αρ.
84842/26.09.2023 (Β’  5742) και 107743/01.12.2023
(Β’ 7095) αποφάσεις.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 31 Μαρτίου 2024
Ο Γραμματέας Αποκεντρωμένης Διοίκησης
ΔΗΜΗΤΡΙΟΣ ΚΑΤΣΑΡΟΣ
Ι
Αριθμ. απόφ. 67
(2)
Έκδοση τοπικής κανονιστικής απόφασης για την
μονοδρόμηση του παράδρομου Λ. Βουλιαγμένης από την Λ. Ιασωνίδου προς και έως την οδό
Παπαφλέσσα, σύμφωνα με την υπ’ αρ. 171/2023
απόφαση του Δημοτικού Συμβουλίου του Δήμου
Ελληνικού - Αργυρούπολης.
ΤΟ ΔΗΜΟΤΙΚΟ ΣΥΜΒΟΥΛΙΟ
ΕΛΛΗΝΙΚΟΥ - ΑΡΓΥΡΟΥΠΟΛΗΣ
Έχοντας υπόψη:
1. Το άρθρο 52 του Κώδικα Οδικής Κυκλοφορίας
(ν. 2696/1999, Α’ 57) όπως αντικαταστάθηκε με το άρθρο 48, παρ. 9 του ν. 4313/2014 (Α’ 261).
2. Το άρθρο 41 παρ. 1δ και άρθρο 44 παρ. 1β του
ν. 2218/1994 «Ίδρυση Νομαρχιακής αυτοδιοίκησης,
τροποποίηση διατάξεων για την πρωτοβάθμια αυτοδιοίκηση και την περιφέρεια και άλλες διατάξεις»
(Α’ 90).
3. Το άρθρο 94, παρ. 16 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
4. Το άρθρο 109 του ν. 2696/1999 (Α’ 57) περί Δημοσίευσης Αποφάσεων που εκδίδονται κατ’ εξουσιοδότηση
του Κώδικα Οδικής Κυκλοφορίας στην Εφημερίδα της
Κυβερνήσεως.
5. Την Τεχνική Έκθεση της Διεύθυνσης Τεχνικής Υπηρεσίας.
6. Την υπ’ αρ. 29/2022 απόφαση της Επιτροπής Ποιότητας Ζωής του Δήμου Ελληνικού- Αργυρούπολης.
7. Την υπ’ αρ. 171/2023 απόφαση του Δημοτικού Συμβουλίου του Δήμου Ελληνικού- Αργυρούπολης.
8. Την υπ’ αρ. 14619/14-02-2024 πράξη του Γραμματέα
Αποκεντρωμένης Διοίκησης Αττικής.
9. Την με υπ’ αρ. 9769/25-05-2023, θετική γνωμοδότηση ΟΑΣΑ.
10. Η δαπάνη δεν θα επιβαρύνει τον Προϋπολογισμό
του Δήμου, αποφασίζει:
- Μονοδρόμηση του παράδρομου Λ. Βουλιαγμένης,
από τη Λ. Ιασωνίδου προς και έως την οδό Παπαφλέσσα.
- Έγκριση της κατάργησης της απαγόρευσης Στάσης
και Στάθμευσης στο τμήμα του Παράδρομου μεταξύ
Λ. Ιασωνίδου και Παπαφλέσσα, πλευρά προς Γούναρη,
εκτός των 20μ. από τον Φ/Σ και την έγκριση της απαγόρευσης Στάσης και Στάθμευσης, στο τμήμα του μεταξύ
Λ. Ιασωνίδου και Οδού Πόντου, πλευρά προς Οδό Βουλιαγμένης.
Όλες οι οδοί που επηρεάζονται από τη ρύθμιση είναι
τοπικές, αρμοδιότητας ΟΤΑ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2046/05.04.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αργυρούπολη, 21 Μαρτίου 2024
Ο Πρόεδρος
ΙΩΑΝΝΗΣ ΤΣΑΡΠΑΛΗΣ
Ι
Αριθμ. απόφ. 818/2415550
(3)
Περαίωση της διαδικασίας κτηματογράφησης Καταχώριση των πρώτων εγγραφών στα κτη-
ματολογικά βιβλία - Ορισμός της ημερομηνίας
για την έναρξη ισχύος του Κτηματολογίου στην
Περιφερειακή Ενότητα Πέλλας της Περιφέρειας
Κεντρικής Μακεδονίας και ειδικότερα στο Δήμο
Πέλλας: Τοπικές Κοινότητες Αθύρων και Ραχώνας της Δημοτικής Ενότητας Πέλλας.
Ο ΠΡΟΕΔΡΟΣ ΤΟΥ Ν.Π.Δ.Δ. ΕΛΛΗΝΙΚΟ
ΚΤΗΜΑΤΟΛΟΓΙΟ
Έχοντας υπόψη:
1. Την παρ. 1 του άρθρου 11, το άρθρο 12 και την παρ. 4
του άρθρου 13α του ν. 2308/1995 «Κτηματογράφηση για
τη δημιουργία Εθνικού Κτηματολογίου. Διαδικασία έως
τις πρώτες εγγραφές στα κτηματολογικά βιβλία και άλλες
διατάξεις» (Α’ 114).
2. Την παρ. 3 του άρθρου 1 ν. 2664/1998 «Εθνικό Κτηματολόγιο και άλλες διατάξεις» (Α’ 275).
3. Τις διατάξεις του άρθρου έκτου παρ.  2 του
ν. 4617/2019 «Κύρωση του Πρωτοκόλλου της Ναγκόγια
σχετικά με την πρόσβαση στους γενετικούς πόρους και
τον δίκαιο και ισότιμο καταμερισμό των οφειλών που
απορρέουν από τη χρησιμοποίησή τους, στη Σύμβαση
των Ηνωμένων Εθνών για τη Βιοποικιλότητα και άλλες
διατάξεις» (Α’ 88).
4. Την υπ’ αρ. 27826/28-06-2010 απόφαση Υπουργού
ΠΕ.Κ.Α «Κήρυξη περιοχών υπό κτηματογράφηση για τις
εργασίες του Εθνικού Κτηματολογίου» (Β’ 1077).
5. Τις διατάξεις του ν. 4512/2018 «Ρυθμίσεις για την
εφαρμογή των Διαρθρωτικών Μεταρρυθμίσεων του
Προγράμματος Οικονομικής Προσαρμογής και άλλες
διατάξεις» (Α’ 5) και ιδίως την παρ. 1 του άρθρου 1 και
την παρ. 1 του άρθρου 4.
6. Το υπ’ αρ. 249/3/21-09-2023 (ΑΔΑ: Ω8Κ246ΜΨΦΖ1Γ1) απόσπασμα πρακτικού του Διοικητικού Συμβουλίου
του Ν.Π.Δ.Δ. Ελληνικό Κτηματολόγιο περί εκχώρησης
αρμοδιοτήτων και παροχή εξουσιοδοτήσεων σε όργανα
διοίκησης και υπηρεσιακά όργανα και ειδικότερα στον
Πρόεδρο του Δ.Σ. (κεφάλαιο Α, αριθμός 5), ως ισχύει.
7. Το υπ’ αρ. 2415550/28-03-2024 εσωτερικό σημείωμα
της Γενικής Διευθύντριας του Ν.Π.Δ.Δ. Ελληνικό Κτηματολόγιο.
8. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού:
Άρθρο 1
Διαπιστώνεται η περαίωση της διαδικασίας κτηματογράφησης και η ολοκλήρωση της καταχώρισης των πρώ-
των εγγραφών στα κτηματολογικά βιβλία για τα ακίνητα
στην Περιφερειακή Ενότητα Πέλλας της Περιφέρειας
Κεντρικής Μακεδονίας και ειδικότερα στο Δήμο Πέλλας:
Τοπικές Κοινότητες Αθύρων και Ραχώνας της Δημοτικής
Ενότητας Πέλλας, κατά μεταφορά από τους αναμορφωμένους κτηματολογικούς πίνακες και διαγράμματα της
Ανάρτησης, όπου αυτά περιλαμβάνονται με αριθμό ειδικού πρωτοκόλλου παραλαβής κτηματολογικών στοι-
χείων από το Ν.Π.Δ.Δ. Ελληνικό Κτηματολόγιο υπ’ αρ.
296/10-09-2021 για τις ίδιες περιοχές.
Άρθρο 2
1. Ως ημερομηνία έναρξης ισχύος του Κτηματολογίου
στις περιοχές του άρθρου 1 ορίζεται η 5η Απριλίου 2024,
ημέρα Παρασκευή.
2. Η έναρξη ισχύος του Κτηματολογίου στις περιοχές
αυτές αφορά μόνο στα ακίνητα που περιλαμβάνονται
στους αναμορφωμένους κτηματολογικούς πίνακες και
διαγράμματα της Ανάρτησης με αριθμό ειδικού πρωτοκόλλου παραλαβής κτηματολογικών από το Ν.Π.Δ.Δ.
Ελληνικό Κτηματολόγιο υπ’ αρ. 296/10-09-2021, για τα
οποία διενεργήθηκαν οι πρώτες εγγραφές στο κτηματολογικό βιβλίο.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Μαρτίου 2024
Ο Πρόεδρος
ΣΤΥΛΙΑΝΟΣ ΣΑΚΑΡΕΤΣΙΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2046/05.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202046.pdf | Tokens: 13588]